Sossen Krohg

Sossen Finne Anker Krohg (opprinnelig Sossen Anker Olsen, født 18. desember 1923 i Kristiania, død 12. februar 2016) var en norsk skuespillerinne. Hun avsluttet sin lange og allsidige karriere med en gjennomløpende rolle i fjernsynsserien Hotel Cæsar, som hun var med i fra oppstarten i 1998 og nesten 12 år.

 Liv og virke 
 Bakgrunn 
Hun ble født Sossen Anker Olsen, faren var avisredaktør Kristoffer Anker Olsen og moren Ingeborg Cappelen Hille Finne. Hun nedstammer ikke fra den norske slekten Anker; hennes far hadde Anker som fornavn. Olsen var hans patronym; han var sønn av Ole Christensen og Elise Sørensen.

 Karriere 
Hun tok eksamen ved Det norske teatrets teaterskole i 1946 og ble umiddelbart ansatt og debuterte i stykket «Kranes konditori». Snart gikk det videre til Folketeateret, hvor hun var ansatt frem til 1960.

Hun gjorde filmdebut i 1949 i «Døden er et kjærtegn» og spilte senere i en rekke norske filmer.

I 1966 var hun sammen med den ungarske flyktningen Attila Horvath med på å starte opp den snart innflytelsesrike Club 7 i Oslo, og var ansatt der ved Scene 7 frem til 1985. Sossen Krohg bodde og arbeidet i tillegg i Paris i flere perioder av sitt liv. Hun har skrevet flere barneskuespill, samt utgitt erindringsboken «Hekletøy med store hull» (1986), illustrert av ektemannen Guy Krohg, og kunstboken «Tankenes reise» (1991, sammen med ektemannen).

Hun var de siste årene mest kjent som «Astrid Anker-Hansen» i såpeserien Hotel Cæsar som sendes på TV 2, en rolle hun innehadde fra seriens start i oktober 1998 frem til begynnelsen av april 2010 - hun trakk seg da med en episoder der hun «døde». For dette fikk hun sammen med medskuespiller Anette Hoff hedersprisen under Gullruten 2010.

 Privatliv 
Sossen Olsen var gift med skihopperen og forfatteren Thorleif Schjelderup fra 1942 til 1947, og de fikk to barn sammen. Senere giftet hun seg med kunstneren Guy Krohg, som var barnebarn av maleren Christian Krohg og sønn av maleren og scenografen Per Krohg. Tilsammen fikk hun seks barn, men mistet tre av dem. Sossen og Guy var kjent som «de siste bohemer»,http://www.fineart.no/doc/sossen Guy døde i 2002. I 2015 kom boken om hennes liv, Sossen  -bohemdronningen på Kagge Forlag.

 Filmografi 
 År Film/TV-serie Rolle 1949 Døden er et kjærtegn Vera 1950 Min kone er uskyldig Hotellgjest 1960 Apollon fra Bellac (TV-film) Therese 1965 Volpone (TV-film) Canina 1968 De ukjentes marked 1969 22. november – den store leiegården (TV-film) 2. modell 1972 Alberte (TV-serie) Mlle. Wolochinska 1972 Yerma (TV-film) Dolores 1973 Barselstuen (TV-film) Anne Kandestøbers 1974 Dr. Knock (TV-film) Fru Remy 1975 Eddie og Suzanne Fransk hybelvert 1975 Unnskyld, hvis jeg forstyrrer (TV-film) Rikards mor 1976 Farlig yrke (TV-serie) Fru Sommer 1977 Det tause flertall Dame med puddel 1978 Hvem har bestemt..!? Ottars mor 1979 Ingen roser… takk Moren 1979 Svartere enn natten 1980 Liv og død Diddi 1981 Fleksnes (TV-serie) Fru Jacobsen 1984 Det gode mennesket i Sezuan (TV-film) Kvinnen 1988 Hotel St. Pauli Morgans mor 1989 Bryllupsfesten Ingegerd B. Holm 1990 Herman Fru Jacobsen 1991 Måker Sangerinne 1993 Fortuna (TV-serie) Fru Bentzen 1994 Drømspel Don Juans venninne 1994 Det var en gang (stemme) 1994 Brødrene Dal og legenden om Atlant-is (TV-serie) Miss Moss 1995 Amalies jul Fru Lerke-Larsen 1996 Markus og Diana Bibliotekar 1998 Solan, Ludvig og Gurin med reverompa Othilie (stemme) 1998–2010 Hotel Cæsar Astrid Anker-Hansen 1998 Nini (TV-serie) Nabo 1999 Magnetisørens femte vinter 1999 Lyckliga gatan (TV-serie) Butikkdame 2002 Glasskår Bestemor Kongo 2003 Capo Nord 2007 Titanics ti liv Reidun

 Referanser 

 Litteratur 
 Hugo Lauritz Jenssen Sossen. Bohemdronningen Kagge 2015 ISBN 9788248916468

 Eksterne lenker 


Kategori:Norske skuespillere
Kategori:Norske sakprosaforfattere
Kategori:Vinnere av kulturdepartementets barnebokpriser
Kategori:Vinnere av Gullrutens hederspris